Tarybos reglamentas (EB) Nr. 3256/94,
1994 m. gruodžio 22 d.
iš dalies keičiantis Reglamentą (EEB) Nr. 1657/93, laikinai atleidžiantį nuo autonominių Bendrojo muitų tarifo muitų tam tikrus pramonės produktus, skirtus Azorų ir Maderos laisvosioms zonoms aprūpinti
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į 28 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Reglamentu (EEB) Nr. 1657/93 [2] laikinai atleidžiami nuo autonominių Bendrojo muitų tarifo muitų tam tikri pramonės produktai, skirti Azorų ir Maderos laisvosioms zonoms aprūpinti;
kadangi Portugalijos institucijos paprašė atleisti nuo Bendrojo muitų tarifo muitų gamybos priemones, išskyrus tas, kurias apima Reglamentas (EEB) Nr. 1657/93; kadangi šis prašymas grindžiamas augančiu skaičiumi įmonių, veikiančių Maderos laisvojoje zonoje, ir vietos ekonominės veiklos rūšių įvairove;
kadangi 1991 m. birželio 26 d. Tarybos sprendime 91/315/EEB nustatančiame pasirinkimų, būdingų atokiems ir uždaro pobūdžio Maderai ir Azorams (Poseimai) programą [3], pripažįstama laisvųjų zonų reikšmė atitinkamų regionų ekonomikos plėtrai ir pabrėžiamas specialių muitinės priemonių, padėsiančių plėtotis šioms laisvosioms zonoms, priėmimo pagrįstumas;
kadangi iš Portugalijos institucijų pateiktos informacijos aiškėja, kad nuo Reglamento (EEB) Nr. 1657/93 įsigaliojimo dienos, Maderos laisvosiose zonoje atsiranda naujų ekonominės veiklos rūšių; kadangi reikia gamybos priemonių šioms veiklos rūšims išlaikyti; kadangi todėl atrodo pateisinama atleisti nuo Bendrojo muitų tarifo muitų šiuos produktus, kai jie importuojami į Maderą ir Azorus, skirti šių regionų laisvosioms zonoms; kadangi reikėtų atitinkamai pakeisti Reglamento (EEB) Nr. 1657/93 priedą,
PRIĖMĖ ŠĮ REGLAMENTĄ
1 straipsnis
Reglamento (EEB) Nr. 1657/93 priedas pakeičiamas šio reglamento priedo tekstu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. gruodžio 22 d.